jkorsvik/nowiki_second_scrape_merged huggingface dataset:
Novalesaklosteret

Novalesaklosteret (Abbazia di Novalesa) er et benediktinerkloster i regionen Piemonte i Italia. Det ble grunnlagt i 726, og var dedikert apostlene Peter og Andreas. En tid i løpet av middelalderen var klosteret et av de viktigste i Europa og lå på pilegrimsvegen Via Francigena.Novalesa ligger i Val di Susa på vegen til fjellovergangen Mont Cenis. Grunnleggeren av klosteret, Abbone eller Abbo av Provence, var en lokal frankisk stattholder med gode forbindelser til frankerkongen. De første munkene kom antagelig fra distriktet rundt Grenoble i Frankrike.Klosteret fikk støtte fra kong Karl den store og kong Ludvig den fromme, noe som understreker klosterets franske forbindelse inntil det ble ødelagt i 906 av angripere som har blitt oppgitt å være sarasenere. Karl den store bodde selv her for en lengre periode før han angrep langobardene ved Chiusa di San Michele.
Den latinske krøniken Chronicon Novaliciense («Novalesa-krøniken») ble skrevet ved klosteret en gang rundt år 1060.
Det begynte å vokse i framgang på nytt på 1200-tallet og fortsatte da å gi gjestefrihet til pilegrimer til et stykke ut på 1600-tallet da det ble overtatt av cistercienserordenen. I løpet av de tre neste århundrene har klosteret blitt restaurert. På 1970-tallet ble klosteret igjen overtatt av benediktinermunker som blant annet har åpnet et verksted for restaurering av antikke og oldtidsbøker.


== Se også ==
Walter av Aquitaine


== Noter ==


== Eksterne lenker ==
www.abbazianovalesa.org/   offisielt nettsted.
Go-Ahead Norge

Go-Ahead Norge AS er britiske Go-Ahead Groups norske datterselskap som fra 15. desember 2019 kjører persontog på Arendalsbanen, Jærbanen og Sørlandsbanen etter avtale med Jernbanedirektoratet. Selskapet bruker markedsnavnet Go-Ahead Nordic, som er navnet på konsernets paraplyorganisasjon for de nordiske landene.


== Strekninger ==
Selskapet opererer fra 15. desember 2019 disse tre strekningene under disse navnene.
50 Sørtoget Region: Oslo S – Kongsberg - Nordagutu - Nelaug - Kristiansand – Egersund - Stavanger S
53 Sørtoget Lokal: Nelaug – Arendal
59 Jærtoget: Stavanger S – Skeiane - Nærbø - Egersund


== Historie ==
Selskapet ble etablert 19. mai 2016 ved omgjøring av skuffeselskapet Shelfco Norway 1-16 AS (opprettet 25. april 2016). Formålet med selskapet var å delta i Jernbanedirektoratets konkurranser om offentlig kjøp av persontogtrafikk i Norge.
Den 17. oktober 2018 ble selskapet tilbudt anbudskontrakten på Trafikkpakke 1: Sør, som omfatter fjerntrafikken på Sørlandsbanen og lokaltrafikken på Arendalsbanen og Jærbanen. De andre som deltok i konkurransen var NSB og svenskeide SJ Norge. 30. oktober 2018 ble kontrakten med en varighet på ti år fra 15. desember 2019 signert, og «Sørtoget» ble presentert som det nye navnet på persontrafikken på Sørlandsbanen. Av underleverandører er det inngått kontrakt med NSB Trafikkservice om renhold, og med Mantena om teknisk vedlikehold.Selskapet deltok ikke i konkurransen om Trafikkpakke 2: Nord, som ble vunnet av SJ Norge.


== Togmateriell ==
Fra trafikkoppstart på Trafikkpakke 1: Sør den 15. desember 2019 leier selskapet følgende 37 enheter av materielleier Norske tog.
I september 2020 ble det gjort en byttehandel med personvogner. Alle vogner type 7 ble overført til Vy for bruk på Bergensbanen. Go-Ahead overtok i stedet 12 personvogner tp. 5 for bruk i de lokomotivtrukne togene på Sørlandsbanen. Disse er:

FR5 21713, 21714, 21718
B5-3 26001, 26002, 26050, 26055, 26060.
B5-5 26019, 26035
BC5 26003, 26061


== Referanser ==


== Eksterne lenker ==
Offisielt nettsted 
(en) Go-Ahead Norge – kategori av bilder, video eller lyd på Commons
Sturla Holm Lægreid

Sturla Holm Lægreid (født 20. februar 1997) er en norsk skiskytter som representerer Bærums Skiklub. Han tok fire gull, derav to individuelle, i VM i skiskyting 2021. Han ble olympisk mester på stafett i 2022 i Beijing.


== Karriere ==
I EM i skiskyting 2020 i Minsk tok Lægreid sølvmedalje på jaktstarten, mellom hviterusseren Sergej Botsjarnikov og landsmannen Sivert Guttorm Bakken.Lægreid debuterte i verdenscupen i skiskyting 6. mars 2020, og endte på 13.-plass i rennet som var 10 km sprint i tsjekkiske Nové Město. Han fulgte opp med flere gode resultater, og i jaktstarten i Kontiolax som avsluttet sesongen 2019/20 skjøt han 20 treff og endte på 11.-plass. 28. november 2020 tok han sin første seier i et verdenscuprenn, da han vant 20-kilometeren i Kontiolax.
I VM i skiskyting 2021 i Pokljuka gikk han første etappe på det norske laget som tok gull på blandet stafett. Johannes Thingnes Bø, Tiril Eckhoff og Marte Olsbu Røiseland gikk de øvrige etappene. På normaldistansen gikk han inn til gull med fire fulle hus, det første norske VM-gullet på denne distansen på ti år. Han gikk også første etappe på 4 x 7,5 km stafett der Norge også tok gull. Tarjei Bø, Johannes Thingnes Bø og Vetle Sjåstad Christiansen gikk de tre siste etappene. På VMs avslutningsdistanse, 15 km fellesstart, gikk Lægreid også inn til gull. Lægreid vant sju verdenscuprenn sesongen 2020/21 og kom på andreplass sammenlagt etter hard kniving med Johannes Thingnes Bø som ikke ble avgjort før på siste skyting på den avsluttende fellesstarten i Östersund.
I OL 2022 i Beijing gikk Lægreid første etappe på Norges lag som tok gull på stafetten. Tarjei Bø, Johannes Thingnes Bø og Vetle Sjåstad Christiansen gikk de tre siste etappene.


== Privatliv ==
Lægreid er nevø av fotballspilleren Frode Kippe og regissøren Aslaug Holm.


== Meritter ==


=== Olympiske leker ===


=== Verdensmesterskap ===
Tallet på stafettene markerer hvilken etappe Lægreid gikk.


=== Europamesterskap ===


=== Juniorverdensmesterskap ===


== Verdenscupen ==


=== Enkeltseire ===


== Referanser ==


== Eksterne lenker ==
(de) Sturla Holm Lægreid – Munzinger Sportsarchiv 
(en) Sturla Holm Lægreid – Olympics.com 
(en) Sturla Holm Lægreid – Olympedia 
(en) Sturla Holm Lægreid – FIS (langrenn) 
(en) Sturla Holm Lægreid – IBU 
Sturla Holm Lægreid på Facebook 
Sturla Holm Lægreid på Instagram
Su Tseng-chang

Su Tcheng-chang 蘇貞昌 pinyin: Sū Zhēnchāng (født 28. juli 1947 i Pingtang på Taiwan i Republikken Kina) er en kinesisk jurist og politiker (Det demokratiske framskrittsparti). Han var statsminister for Republikken Kina fra 25. januar 2006 til 12. mai 2007, og på nytt fra januar 2019. Han var kandidat til vervet som visepresident ved presidentvalgene i mars 2008, men tapte.


== Referanser ==
EN 14214

EN 14214 er en internasjonal standard som beskriver minimumskravene for biodiesel.
Biodiesel er et drivstoff som er sammenlignbart med petrodiesel. Til forskjell fra ordinær diesel fremstilles imidlertid biodiesel fra fornybare ressurser som rapsolje, soyaolje, jatrofaolje, brukt matolje eller andre brukbare ressurser. Ren biodiesel (kjent som B100) består av metylester fettsyrer fra glyserol-isomerer fra C14 og opp til C24. 
Den europeiske standard ble godkjent av CEN (den europeiske standardiseringkomité) den 14. februar 2003. Dato for ikrafttredelse varierer fra land til land (f. eks. Finland 8. mars 2004).
Standarden er stort sett basert på DIN 51606. ASTM (opprinnelig kjent som the American Society for Testing and Materials) og EN bruker begge veldig like metoder for GC-baserte analyser. 
Innblandingsvarianter av biodiesel får navnet "B" fulgt av et tall. B99 betyr 99% ren biodiesel og 1% petrodiesel.  B20 er 20% fornybar biodiesel og 80% petrodiesel. Giftigheten hos det aktuelle brennstoffet øker når andelen biodiesel reduseres.


== Spesifikasjoner ==


== Referanser ==


== Eksterne lenker ==
CENs webside Arkivert 25. januar 2007 hos Wayback Machine..
Eliteserielisensen

Eliteserielisensen er et sett bestemmelser som setter krav til driften av eliteserieklubbene i handball i Norge. Lisensen utarbeides av Norges Håndballforbund i samarbeid med Serieforeningen Håndball. Det stilles krav til klubbene innenfor områdene økonomi, organisasjon, arena, arrangement og marked og sportslig. Eliteseriebestemmelsene gjelder for klubber som skal spille i eliteserien og i europacup og tildeles av Forbundsstyret.


== Eksterne lenker ==
Eliteserielisensreglementet 2016-2017
Kelly Holmes

Kelly Holmes (født 19. april 1970) er en britisk tidligere friidrettsutøver. Hun ble den tredje kvinnen som vant både 800 og 1500 meter i et OL. Hun valgte i slutten av 2005 å legge opp med som aktiv utøver.


== Personlige rekorder ==
200 meter –   25,29
400 meter –   53,8
800 meter –   1.56,21
1500 meter –  3.57,90
1 mile –      4.28,04
3000 meter –  9.01,91


== Referanser ==


== Eksterne lenker ==
(en) Offisielt nettsted 
(en) Kelly Holmes – kategori av bilder, video eller lyd på Commons 
(de) Kelly Holmes – Munzinger Sportsarchiv 
(en) Kelly Holmes – Olympics.com 
(en) Kelly Holmes – Olympic.org 
(en) Kelly Holmes – Olympedia 
(en) Kelly Holmes – Sports-Reference (OL-resultater – arkivert) 
(en) Kelly Holmes – Storbritannias olympiske komité 
(en) Kelly Holmes – Commonwealth Games Federation 
(en) Kelly Holmes – World Athletics 
(en) Kelly Holmes – Track and Field Statistics
Vincent Siew

Vincent C. Siew 蕭萬長 / 萧万长 pinyin: Xiāo Wàncháng, Wade-Giles: Hsiao Wan-chang) (født 3. januar 1939 i Chiayi på Taiwan i Republikken Kina) var den første taiwanesiskfødte statsminister for Republikken Kina (1997–2000) og er også en tidligere viseformann for partiet Kuomintang (2000–2004). Siew ble valgt til visepresident i Taiwan ved valgene den 22. mars 2008.


== Referanser ==
Tom Christensen

For ishockeyspilleren se: Tom Christensen (ishockeyspiller)Tom Christensen (født 1949) er en norsk statsviter og professor ved Universitetet i Oslo.
Christensen er utdannet mag. art. i statsvitenskap fra Universitetet i Oslo. Han avla i 1983 dr. philos.-graden ved Universitetet i Tromsø på avhandlingen Organisasjonslederskap under endrete handlingsbetingelser: En undersøkelse av organisasjonsutviklingen i Norges/Norsk Lærerlag 1946-79. I årene 1975 til 1986 var Christensen tilknyttet Universitetet i Tromsø, først som vitenskapelig assistent, deretter som stipendiat, amanuensis og førsteamanuensis. I 1986 ble han førsteamanuensis og i 1993 professor ved Institutt for statsvitenskap, Universitetet i Oslo. 
I sin forskning er Christensen særlig beskjeftiget med offentlig forvaltning, særlig sentralforvaltningens oppbygging og virkemåte. Han har viet oppmerksomhet til omstilling og reformer i departementer, direktorater, tilsyn og statlige selskap. Christensen har en svært omfattende vitenskapelig produksjon innen disse feltene. 
I 2013 ble han valg inn i Det Norske Videnskaps-Akademi i gruppe for samfunnsfag


== Referanser ==


== Eksterne lenker ==

(no) Publikasjoner av Tom Christensen i forskningsdokumentasjonssystemet CRIStin
(no)  Presentasjon fra UiO
Lindesigdvinge

Lindesigdvinge (Sabra harpagula) er en sommerfugl som tilhører familien halvspinnere (Drepanidae). Denne nokså sjeldne arten kan kjennes på at forvingens ytterkant er fiolettaktig mørkegrå, i sterk kontrast til den lyst brune vingen.


== Utseende ==
En middelsstor (vingespenn 33 – 40 mm), slank sommerfugl med markert sigdformede forvinger. Antennene er fjærformede hos hannen, trådformede hos hunnen. Vingene er kanelbrune. Forvingen er mørkt grå, gjerne med et fiolett skjær, langs ytterkanten, i midten har den noen store, mørkere brune felt med gul kjerne, i tillegg to eller tre brune siksak-tverrlinjer (ikke svært tydelige) som går over begge vingepar.


== Levevis ==
Lindesigdvingen lever i skogbryn og lysåpne løvskoger der larvens næringstre lind (Tilia cordata) vokser. Den har én generasjon hver sommer, som flyr om natten i juni – juli.


== Utbredelse ==
Lindesigdvingen forekommer i Mellom- og Nord-Europa og videre østover til Stillehavet i Øst-Sibir. I Norge finnes den langs kysten vestover til Farsund. Den er sjelden de fleste steder, men kan være forholdsvis vanlig lokalt. De norske bestandene blir antatt å være de sterkeste i Nord-Europa av denne stort sett ganske sjeldne arten.


== Kilder ==
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norvegiae. Norsk entomologisk forening. 192 sider. ISBN 82-995095-1-3Nettsiden Svenska Fjärilar, med bildegalleri: [1]Nettsiden Norges sommerfugler: [2]


== Eksterne lenker ==
(en) lindesigdvinge i Encyclopedia of Life 
(en) lindesigdvinge i Global Biodiversity Information Facility 
(no) lindesigdvinge hos Artsdatabanken 
(sv) lindesigdvinge hos Dyntaxa 
(en) lindesigdvinge hos Fauna Europaea 
(en) lindesigdvinge hos NCBI 
(en) Kategori:Sabra harpagula – bilder, video eller lyd på Wikimedia Commons 
Sabra harpagula – detaljert informasjon på Wikispecies
Pætur Jákupsson

Pætur Jákupsson var fra 1588 til 1601 lagmann på Færøyene.
Pætur kom fra Suðuroy, hvor han var forpakter av gården Gjørðagarður i Porkeri. Han hadde også jord i Froðba, men først og fremst var han forpakter av og kongsbonde på Kirkjubøargarður i Kirkjubøur.


== Litteratur ==
Løgtingið 150 – Hátíðarrit. Tórshavn 2002, Bind 2, S. 366. (Avsnitt Føroya løgmenn fram til 1816) (PDF-Download Arkivert 17. juli 2012 hos Wayback Machine.)
Balzer Jacobsen

Balzer Jacobsen var lagmann på Færøyene fra 1655 til 1661.
Balzer Jacobsen var dansk, og ble av kong Frederik III innsatt som lagmann mot det færøyske lagtingets vilje.
Jacobsen var først og fremst en av Christoffer Gabels menn, som var fogd på Færøyene. Gabel hadde også monopol på handel til og fra øyene i en periode. I 1661 overtok likevel Jógvan Poulsen som lagmann på nytt og Jacobsen dro tilbake til Danmark, men den reelle makten på Færøyene lå likevel hele tiden hos landsfogden. Denne perioden av færøysk historie er kjent som Gabeltiden (færøysk: Gablatíðin), og var en vanskelig tid preget av handelsmonopol og ønske fra København om kronens absolutte kontroll i lenet.


== Litteratur ==
Løgtingið 150 – Hátíðarrit. Tórshavn 2002, Bind 2, S. 366. (Avsnitt Føroya løgmenn fram til 1816) (PDF-Download Arkivert 17. juli 2012 hos Wayback Machine.)
Shalako

Shalako er en britisk westernfilm fra 1968 regissert av Edward Dmytryk. Filmen handler om et aristokratisk jaktselskap som overfalles av indianere under en reise i USA. En hardfører revolvermann kommer dem til unnsetning, men samtidig strides de innbyrdes. Hovedrollene spilles av Sean Connery og Brigitte Bardot. Filmen er basert på en roman av Louis L'Amour.
Filmen fikk lunken mottakelse fra anmelderne i sin samtid.


== Handling ==
Et aristokratisk jaktselskap har slått leir i ei ødemark i New Mexico. Blant disse er grevinne Irina Lazaar som på egen hånd vandrer bort fra sitt følge og støter på en gruppe Apache-indianere. Hun blir reddet av en hardfør revolvermann ved navn Moses, som har fått i oppdrag av regjeringen å beskytte jaktlaget. Indianerne kjenner ham godt fra kamphandlinger og har gitt ham kallenavnet Shalako – «regnmakeren». Dette er et område hvor indianerne bruker å jakte og de ønsker derfor at jaktlaget skal forlate område. Dette vet Shalako, men når gruppen nekter å følge hans advarsler går Apachene til angrep mot jaktselskapet.


== Om filmen ==


=== Anmelderne ===
Shalako fikk lunken mottakelse av filmkritikerne. Den amerikanske filmkritikeren Roger Ebert gav den 2 av 4 stjerner, mens Leonard Maltin bare gav den 1,5 av 4 stjerner.VG gav den terningkast to.Den har fått bedre omtale i ettertid, blant annet fra anmelderen i DVD Talk som i 2004 mente den fikk et urettmessig dårlig rykte i sin samtid.


=== Innspilling ===
Shalako ble innspilt i Almeria i Spania.


=== Historisk bakgrunn ===
På slutten av 1800-tallet var det ikke uvanlig at rike europeiske reiselag dro på storviltjakt til Nord-Amerika. I denne filmen overfalles et slikt aristokratisk jaktselskap av indianere.


== I rollene ==
Sean Connery ....  Moses Zebulon 'Shalako' Carlin
Brigitte Bardot ....  Countess Irina Lazaar
Stephen Boyd ....  Bosky Fulton
Jack Hawkins ....  Sir Charles Daggett
Peter van Eyck ....  Baron Frederick Von Hallstatt (as Peter Van Eyck)
Honor Blackman ....  Lady Julia Daggett
Woody Strode ....  Chato (Apache chief)


== Referanser ==


== Eksterne lenker ==
(en) Shalako på Internet Movie Database 
(no) Shalako hos Filmfront 
(sv) Shalako i Svensk Filmdatabas 
(da) Shalako i Danmark Nationale Filminstitut 
(fr) Shalako på Allociné 
(nl) Shalako på MovieMeter 
(en) Shalako på AllMovie 
(en) Shalako på Turner Classic Movies 
(en) Shalako på Rotten Tomatoes 
(en) Shalako på Box Office Mojo
Thyatirinae

Egentlige halvspinnere (Thyatirinae) er en underfamilie av sommerfugler som blir regnet til familien halvspinnere (Drepanidae). Før var det vanlig å regne dem som en egen familie, Thyatiridae. Disse kraftige spinnerne ligner på nattfly (Noctuidae), men høreorganets bygning tyder på at de beslektet med de egentlige sigdvingene (Drepaninae). Ulikt Drepaninae er forvingene forholdsvis smale uten sigdformet spiss, og bakvingene er bleke uten markert fargemønster. Larvene lever stort sett på busker og løvtrær.


== Systematisk inndeling / norske arter ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Overfamilien Drepanoidea
Familien halvspinnere, Drepanidae
Underfamilien Egentlige halvspinnere, Thyatirinae
Flekkhalvspinner, Thyatira batis (Linnaeus, 1758) – nord til Sør-Trøndelag
Prakthalvspinner, Habrosyne pyritoides (Hufnagel, 1766) – Østlandet, Sørlandet
Øyehalvspinner, Tethea ocularis (Linnaeus, 1758) – Østlandet, Sørlandet
Ospehalvspinner, Tethea or (Denis & Schiffermüller, 1775) – nord til Nordland
Bjørkehalvspinner, Tetheella fluctuosa (Hübner, 1803) – nord til Hordaland
Punkthalvspinner, Ochropacha duplaris (Linnaeus, 1761) – over det meste av Norge
Høsthalvspinner, Cymatophorima diluta (Denis & Schiffermüller, 1775) – bare funnet i Moss, Østfold i Norge
Eikehalvspinner, Polyploca ridens (Fabricius, 1787) – Sørlandet
Vårhalvspinner, Achlya flavicornis (Linnaeus, 1758) – over hele Norge


== Kilder ==
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norvegiae. Norsk entomologisk forening. 192 sider. ISBN 82-995095-1-3
Nettsiden Svenska Fjärilar, med bildegalleri: [1]
Nettsiden Norges sommerfugler: [2]


== Eksterne lenker ==
(no) Thyatirinae hos Artsdatabanken 
(sv) Thyatirinae hos Dyntaxa 
(en) Thyatirinae hos Fauna Europaea 
(en) Thyatirinae hos ITIS 
(en) Thyatirinae hos NCBI 
(en) Kategori:Thyatirinae – bilder, video eller lyd på Wikimedia Commons 
Thyatirinae – detaljert informasjon på Wikispecies
Norsk sosiologforening

Norsk sosiologforening (NSF) er en faglig interesseorganisasjon for sosiologer, både ferdigutdannede kandidater og mastergradsstudenter i faget. Foreningens medlemmer er kollektivt tilsluttet Nordisk Sosiologiforbund. Foreningen er også medlem av The European Sociological Association (ESA), og International Sosiological Association (ISA).
Foreningen ble stiftet i 1949, og har rundt 850 medlemmer. Medlemskap er åpent for sosiologer (mastergrad) og andre med tilsvarende utdanning og interesse for sosiologi. Studenter har adgang fra bachelor-nivå og oppover. Formålet er å fremme sosiologers felles interesse, og skal fungere som et forum for faglig kontakt mellom norske sosiologer, og jobbe for å fremme sosiologi i offentligheten.
Foreningen deler ut Norsk sosiologforenings hederspris.


=== Tidsskrifter og publikasjoner ===
Foreningen står, sammen med de sosiologiske instituttene ved universitetene, bak Sosiologisk tidsskrift utgitt på Universitetsforlaget. Fra 1976 og frem til utgangen av 2015 gav Sosiologforeningen også ut medlemsbladet Sosiolognytt tre til fire ganger i året.
NSF står også bak nettportalen sosiologen.no, som ble lansert i januar 2015. Nettsiden har tatt over for Sosiolognytt, og er drevet på frivillig basis. 


=== Organisasjon ===
Landsstyret er foreningens øverste organ og én representant fra hvert av lokalavdelingene samt arbeidsutvalget (AU). Landsstyret møtes 2 ganger i årets. AU består av leder, nestleder, kasserer, sekretær, samt to medlemmer. AU er ansvarlig for driften av Sosiologforeningen.
Foreningen har syv aktive lokallag: Østlandsforeningen, Agder, Rogaland, Vestlandsavdelingen (Bergen), Trøndersosiologer. Lokallagene arrangerer medlemsmøter og åpne debattmøter flere ganger i halvåret og har også andre sosiale sammenkomster.
Det viktigste nasjonale møtepunktet for medlemmene er det årlige Vinterseminaret som finner sted i januar.


== Eksterne lenker ==
Foreningens hjemmeside
Cyclidiinae

Cyclidiinae er en underfamilie av sommerfugler som blir regnet til familien halvspinnere (Drepanidae). De ligner på egentlige sigdvinger (Drepaninae), og forekommer bare i Sørøst-Asia, fra Japan i nord til Borneo og Java i sør. De ser ut til å spesialisere seg på planteslekten Alangium.


== Utseende ==
Slanke sommerfugler med store vinger, forvingene svakt sigdformede. På farge varierer de fra grålig hvitt til grå- eller brunspraglete.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Overfamilien Drepanoidea
Familien sigdvinger, Drepanidae
Underfamilien Cyclidiinae – bare i Sørøst-Asia
Slekten Cyclidia Guenée, 1857 – fra Kina til Borneo og Java
Cyclidia javana Aurivillius, 1894
Cyclidia sericea Warren, 1922
Cyclidia pitmani Moore
Cyclidia substigmaria (Hübner, 1831)
Cyclidia orcifera Walker
Slekten Mimozethes Warren, 1901 – bare i Japan
Mimozethes argentilinea Leech
Mimozethes nana (Warren, 1897)


== Kilder / Bilder av artene ==
Xespok's Gallery. [1]
Moths of Borneo. [2]


== Eksterne lenker ==
(en) Cyclidiinae hos NCBI 
(en) Kategori:Cyclidiinae – bilder, video eller lyd på Wikimedia Commons 
Cyclidiinae – detaljert informasjon på Wikispecies
Eric Djemba-Djemba

Eric Daniel Djemba-Djemba (født 4. mai 1981 i Douala) er en kamerunsk fotballspiller som for øyeblikket spiller for den Indonesiske fotballklubben Persebaya Surabaya
Djemba Djemba ble kjøpt fra FC Nantes til Manchester United i 2003. Han fikk merkelappen «Den nye Roy Keane», allerede før han hadde spilt en eneste kamp, men de høye forventningene til Djemba-Djemba ble ikke innfridd. Han hadde flere middelmålige forestillinger, og han fikk delvis rett i det han sa før han kom til United: «Jeg skjønner ikke hvorfor United vil betale så mye som 4,2 millioner for meg».
I en kamp mot Everton FC i 2004 ble han korsbåndskadd og satt ut i fire måneder. Etter dette mistet han sin mer eller mindre faste plass på laget.
I 2005 ble han så kjøpt av Aston Villa FC på overgangsvinduets siste dag i januar. Prisen hadde da sunket til 1,2 millioner pund. Han var med resten av det kamerunske landslaget til VM i fotball 2002. Den 16. juli 2008 signerte Eric Djemba-Djemba for den danske klubben OB.


== Eksterne lenker ==
(en) Eric Djemba-Djemba – FIFA 
(en) Eric Djemba-Djemba – UEFA 
(en) Eric Djemba-Djemba – Transfermarkt 
(en) Eric Djemba-Djemba – national-football-teams.com 
(en) Eric Djemba-Djemba – WorldFootball.net 
(en) Eric Djemba-Djemba – Soccerbase.com 
(en) Eric Djemba-Djemba – FootballDatabase.eu 
(en) Eric Djemba-Djemba – Soccerway 
(en) Eric Djemba-Djemba – FBref 
(es) Eric Djemba-Djemba – as.com
Nes batteri

Nes NIKE batteri var ett av fire luftvernsanlegg rundt Oslo som var basert på rakettsystemet NIKE. Disse utgjorde NIKE bataljnen i Norge. Arbeidet med anlegget tok til i 1958. Anlegget, som lå delvis i Nes og delvis i Ullensaker, noen få kilometer vest for Vormsund, ble operativt i 1960 og nedlagt i 1990.
I likhet med de øvrige NIKE-anleggene var Nes batteri tredelt. Forlegnings- og administrasjonsområdet (A-området) var ved Onsrud leir 60°7′59″N 11°17′12″Ø, som etter nedleggelsen av NIKE-batteriet ble benyttet av FN fram til 1999. Senere har leiren blitt benyttet som flyktningeleir i regi av Røde Kors.
Radarene (C-området) var plassert ved Bøleråsen (Hvamskollen) 60°5′47″N 11°19′37″Ø, mens utskytningsområdet (B-området) var ved Grenimåsan naturreservat 60°9′54″N 11°20′36″Ø.